དེ་རྗེས་འདུས་མང་བྱིངས་ཀྱིས་མུ་མཐུད་ཆོ་གའི་གཞུང་བསྲངས་པ་དང་སྦྲགས་༧སྐྱབས་རྗེ་མཁན་རིན་པོ་ཆེ་མཆོག་ནས་སྐབས་ཐོག་འཕྲིན་ལས་ཀྱི་གོ་རིམ་དང་འབྲེལ་བའི་ནང་དོན་ངོ་སྤྲོད་གནད་བསྡུས་རེ་བཅས་དུ་ཏྲི་སུའི་བསྙེན་པ་གྲངས་སུ་བསགས།ཉིན་རྒྱབ་མུ་མཐུད་བསྙེན་ཚད་གྲངས་སུ་བསགས་ཏེ་དུ་ཏྲི་སུ་ཚར་གཅིག་གི་འཕྲིན་ལས་མཇུག་གྲུབ་པར་གནང་བ་དང་།མཁན་པོ་དགེ་བཤེས་དགེ་ལེགས་སྦྱིན་པ་རིན་པོ་ཆེ་ནས་བླ་གྲྭ་རྣམས་ལ་མང་ཇ་དང་སྐུ་འགྱེད་ཕུལ།ཕྱི་དྲོའི་ཕྱག་ཚོད་༠༥ཐོག་སེར་སྐྱ་འདུས་མང་ཡོངས་ཀྱིས་བསུར་མཆོད་དང་དགེ་བསྔོ་གནང་།དགོང་མོའི་ཕྱག་ཚོད་༠༨ནས་༠༩བར་བོན་སྐྱོང་སྲུང་མ་རྒྱས་བསྐུལ་ཞུས་ཞིང་གཏོར་འབུལ་དང་།བྲོ།ཕྱྭ་ཚེ།སྨོན་ལམ་དང་བདུད་ཟློགགླུད་བསྔོ་བཅས་གྲུབ་མཐར་ལུས་སྦྱིན་གཅོད་ཀྱིས་མཐའ་བསྡུ་ལེགས་པར་མཛད་དེ་དགོང་མོའི་ཕྱག་ཚོད་༠༩དང་༣༠ནས་སྒྲུབ་པ་ཆེན་མོ་དབུ་ཚུགས་པའི་ཉིན་དང་པོའི་མཛད་རིམ་གྲུབ།